Diari Oficial de la Generalitat Valenciana


Sumari del DOGV 9625, del 26-06-2023 (2023/6773)

RESOLUCIÓ de 27 d'abril de 2023, del director general de Qualitat i Educació Ambiental, per la qual es formula declaració d'impacte ambiental del projecte de centre de tractament (descontaminació) de vehicles al final de la seua vida útil (CATV), al carrer de Vernissa, 8 i 10, del terme municipal del Real de Gandia (València). Expedient: (2525196) 020/2022/AIA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9625

Data del DOGV
:   26-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6773


Data del document
:   27-04-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 27 d'abril de 2023, del director general de Qualitat i Educació Ambiental, per la qual es formula declaració d'impacte ambiental del projecte de centre de tractament (descontaminació) de vehicles al final de la seua vida útil (CATV), al carrer de Vernissa, 8 i 10, del terme municipal del Real de Gandia (València). Expedient: (2525196) 020/2022/AIA. [2023/6773]  
  
«Declaració d'impacte ambiental  
Expedient: (2525196) 020/2022/AIA.  
Títol: Centre de tractament (descontaminació) de vehicles al final de la vida útil (CATV).  
Promotor: Recycling Gandia, SL.  
Òrgan substantiu: Ajuntament de l'el Real de Gandia.  
Ref. òrgan substantiu: 442/2021.  
Localització: carrer Vernissa, 8 i 10.  
  
Descripció del projecte  
Recycling Gandia, SL, promou un projecte de centre de tractament (descontaminació) de vehicles al final de la vida útil (CATV) al carrer Vernissa, 8 i 10, en el terme municipal del Real de Gandia. La parcel·la, amb referència cadastral 5350717BQ4558L9222DJ, de 2.256 m², tancada, pavimentada i amb serveis d'aigua, llum i clavegueram, disposa en l'interior d'una nau de 406 m² amb dos locals annexos de 16 i 11,66 m², l'un destinat a lavabos i vestidor i l'altre a l'emmagatzematge de combustibles extrets dels vehicles. L'interior de la nau i els annexos, a excepció de les oficines, vestidors i serveis per al personal, estan coberts de formigó impermeabilitzat amb pintura epoxi.  
  
La nau és diàfana a excepció d'una habitació de 20,8 m² destinada a oficines. Disposa de dos canaletes amb arqueta per a la recollida de líquids. Una d'aquestes impedeix l'eixida de líquids des de la zona de recepció a l'exterior de la nau i una altra separa la zona de recepció de la zona de descontaminació. L'annex destinat a l'emmagatzematge de combustible disposa d'una canaleta amb arqueta per a recollida de líquids. El pati exterior està equipat amb un separador de greixos per a depurar les aigües pluvials abans d'abocar-les a la xarxa del polígon.  
L'activitat que es pretén realitzar és la valorització de vehicles al final de la vida útil i s'estima una capacitat aproximada de tractament de 1.200 vehicles/any. Es tracta d'una activitat subjecta a autorització per l'òrgan competent en matèria de residus. Les operacions que es realitzaran seran la descontaminació del vehicle, segons l'annex IV del Reial decret 265/2021, de 13 d'abril, amb la retirada de bateries, depòsits de gas liquat, components potencialment explosius, filtres de combustible i oli, combustible, olis, líquids i tots els components en els quals hi haja un determinat contingut en mercuri. Així mateix, realitzarà les operacions de tractament per a fomentar la preparació per a la reutilització i el reciclatge enunciades en aquest annex: retirada de catalitzadors, elements metàl·lics i components plàstics que no hagen de ser retirats en el procés de fragmentació, pneumàtics i vidres. Les restes dels vehicles descontaminats seran retirades per un gestor autoritzat i els residus no aprofitables com a peces de recanvi seran separats en fraccions i entregats a un gestor autoritzat per a la valorització posterior.  
  
L'activitat es realitza en horari diürn i ocupa quatre persones, almenys una de les quals haurà de comptar amb la qualificació exigida en el Reial decret 115/2017, de 17 de febrer, per a la manipulació de gasos fluorats  
L'activitat es realitza a l'interior de la nau, i es reserva el pati per a emmagatzematge de vehicles descontaminats i places d'aparcament. La instal·lació es divideix en zones en les quals es realitzen les diverses activitats.  
- Zona de recepció de vehicles, de 246,75 m², té capacitat per a tres vehicles i conté el magatzem de pneumàtics usats i prestatgeries per a emmagatzemar els components no perillosos retirats dels vehicles.  
  
- La zona de descontaminació de vehicles, de 117,12 m², disposa de dos elevadors, un compressor, les màquines d'extracció de gasos de refrigeració i depòsits per a l'emmagatzematge, la màquina per a desmuntar pneumàtics i zones per a l'emmagatzematge de residus perillosos.  
- Al pati, de 1.804 m², es disposa d'espai per a 64 vehicles descontaminats i es reserva un espai per a tres places d'aparcament.  
  
Els residus perillosos s'emmagatzemaran apegats al mur de la zona de descontaminació de vehicles, a excepció dels combustibles extrets, que s'emmagatzemaran en l'annex. Els residus líquids estaran envasats en recipient de doble paret o disposaran d'una cubeta de contenció apropiada. Els residus sòlids perillosos s'emmagatzemaran en recipients apropiats. Les bateries s'emmagatzemaran en recipients dissenyats a aquest efecte. Els combustibles seran emmagatzemats en el local annex d'11,66 m². Es disposarà de producte absorbent per a vessaments, així com eines per a l'ús i emmagatzematge d'aquest una vegada usat. La zona d'emmagatzematge de bateries disposarà de producte absorbent capaç de neutralitzar les fugues d'àcid.  
La potència instal·lada és de 12,52 kW, dels quals 8,3 kW corresponen a força motriu i la resta a il·luminació, preses de corrent i serveis diversos. La maquinària de què disposa la instal·lació és:  
- Bàscula per a camions en l'exterior.  
- Desmuntadora de pneumàtics.  
- 2 Elevadors de 3.000 kg, situat en la zona de descontaminació.  
  
- Equip de recuperació de refrigerants.  
- Equip de succió de combustible.  
- Equip de recuperació d'oli.  
- Equip de recuperació de líquid de frens.  
- Equip de succió d'anticongelant.  
- Equip de succió d'oli.  
- Màquines portàtils: trepant, radials, etc.  
- Extractor per a ventilació del local.  
- Compressor.  
Per a l'emmagatzematge dels residus perillosos es comptarà com a mínim amb:  
- Depòsit anticongelant 500 l, amb cubeta de recollida per a possibles vessaments.  
- Depòsit d'oli de 2.000 l (doble paret).  
- Bombones de gasos refrigerants.  
- Depòsit de líquid de frens 200 l, amb cubeta de recollida per a possibles vessaments.  
- Bidó de draps contaminats.  
- Bidó d'envasos contaminats.  
- Bidó de sepiolita contaminada.  
- Depòsit de gasolina de 1.000 l (doble paret).  
- Depòsit de gasoil de 1.000 l,(doble paret).  
- Caixa d'emmagatzematge i transport homologada de bateries de plom, conforme a ADR  
0.0.8.2 p 801a.  
La instal·lació genera els residus propis d'una instal·lació de tractament de vehicles al final de la vida útil (codi LER, residu, capacitat d'emmagatzematge, generació anual):  
13 07 01 Gasoil 1.000l.  
13 07 02 Gasolina 1.000l.  
13 01 10 Líquids de transmissió 10 l, 80 l/any.  
13 02 06 Olis sintètics de motor 50 l, 200 l/any.  
13 02 08 Altres olis de motor 3.000 l, 5.500 l/any.  
16 01 04 Vehicles al final de la vida útil 4 uds, 1.200 uds/any.  
16 01 06 Vehicles al final de la vida útil descontaminats 64 uds, 1.200 uds/any.  
16 01 14 Líquids de refrigeració i anticongelants 1.500 l, 6.600 l/any.  
16 01 13 Líquids de frens. Emmagatzemat: 20 l, 150 l/any.  
16 01 07 Filtres d'oli 50 uds, 200 uds/any.  
15 02 02 Filtres de combustible 50 uds, 200 uds/any  
16 01 11 Sabates de fre que contenen amiant 50 u. 600 uds/any.  
16 01 08 Components que contenen mercuri 0,1 t, 0,4 t/any.  
16 05 04 Fluids del sistema d'aire condicionat 10 l, 75 l/any.  
16 01 10 Sistemes de coixí de seguretat (air bags) 50 uds, 600 uds/any.  
15 02 02 Absorbents 0,1 t, 1,2 t/any.  
15 02 02 Draps contaminats 0,04 t, 0,16 t/any.  
02 01 10 Residus metàl·lics 250 t, 4.000 t/any.  
17 04 11 Cables diferents d'especificats en codi 17.04.10 1 t, 10 t/any.  
16 06 01 Bateries de plom 25 u. 175 uds/any.  
17 02 02 Vidre 0,1 t, 25 t/any.  
17 02 03 Plàstic 0,1 t, 60 t/any.  
16 01 03 Pneumàtics fora d'ús 36 u. 700 uds/any.  
02 01 10 Residus metàl·lics 10 t, 180 t/any.  
15 01 10 Envasos que contenen restes de substàncies perilloses o estan contaminats per aquestes 0,3 t 3 t/any.  
5 02 02 Absorbents, materials de filtració (inclosos els filtres d'oli no especificats en una altra categoria), draps de neteja i robes protectores contaminades per substàncies perilloses 0,1 t, 1,5 t/any.  
16 01 17 Metalls ferris 6 t, 85 t/any.  
16 01 18 Metalls no ferris 4 t 74 t/any.  
16 02 15 Components perillosos retirats d'equips rebutjats. 0,1 t 1,2 t/any.  
16 06 01 Bateries de plom 1.5 t, 14 t/any.  
16 06 03 Piles que contenen mercuri 0.025 t, 0.05 t/any.  
17 04 02 Alumini 2 t, 8 t/any.  
17 04 03 Plom 0.05 t, 0.15 t/any.  
17 04 04 Zinc 0.05t, 0.15 t/any.  
17 04 11 Cables diferents dels especificats en el codi 17.04.10 1t, 12 t/any.  
20 01 36 Equips elèctrics i electrònics rebutjats diferents dels especificats en els codis 20.01.21, 20.01.23 i 20.01.35 0.05 t, 0.6 t/any.  
  
20 01 35 Equips elèctrics i electrònics rebutjats diferents dels especificats en els codis 20.01.21, 20.01.23, que contenen components perillosos 0.05 t, 0.6 t/any.  
20 01 01 Paper i cartó 0,1 t, 1 t/any.  
17 02 02 Vidre 0.2 t, 2 t/any.  
17 02 03 Plàstic 0.1t, 2 t/any.  
17 02 01 Fusta 0,1t, 1 t/any.  
  
Tramitació administrativa  
En data 2 de febrer de 2022, l'Ajuntament del Real de Gandia va traslladar a aquest òrgan ambiental la sol·licitud d'avaluació d'impacte ambiental del projecte. En l'ofici s'indica que es dirigeixen a aquest òrgan ambiental a l'efecte de tramitar l'avaluació ambiental del projecte i, així mateix, s'adjunta la documentació següent: Sol·licitud d'inici, sol·licitud del promotor, projecte tècnic, estudi d'impacte ambiental, certificat d'informació pública.  
En data 21 de març de 2022, l'Ajuntament remet el certificat d'informació urbanística.  
En data 1 d'abril de 2022, es requereix a l'Ajuntament la publicació de l'anunci en el BOP i el certificat d'al·legacions si n'hi haguera.  
En data 9 de juny de 2022, l'Ajuntament remet una còpia d'anunci en el BOP 67, de 6 d'abril de 2022, en el qual s'indica un període d'informació pública de vint dies, correcció d'errors publicada en el BOP 75, de 21 d'abril de 2022, en el qual es rectifica el període d'informació pública a trenta dies i el certificat d'absència d'al·legacions.  
En data 14 d'abril de 2023, l'Ajuntament remet l'annex d'esmena de l'EIA.  
D'acord amb el certificat remés, l'òrgan substantiu va realitzar la informació pública de 30 dies de l'expedient mitjançant anunci en el BOP de la província de València núm. 67 i 75, de dates 6 d'abril de 2022 i 21 d'abril de 2022 sense que durant aquest període s'hagueren presentat al·legacions.  
  
Consideracions ambientals  
L'activitat es troba en un polígon industrial en una zona urbanitzada, qualificada d'industrial, d'acord amb el certificat de compatibilitat urbanística emés per l'ajuntament. Per estar aquest emplaçament completament urbanitzat i modificat respecte al seu estat natural inicial amb la finalitat d'acollir activitats de tipus industrial, hi ha una sèrie d'impactes que no s'estimen significatius (geologia, vegetació, fauna, etc.). No existeix cap activitat confrontant amb el risc d'incendi significatiu o que haja comunicat a l'interessat mesures específiques d'emergència exterior. Els terrenys es troben fora del nucli urbà, a una distància aproximada de 300 m de la zona poblada més pròxima. El polígon està comunicat amb la carretera N-332 i CV-686.  
D'acord amb el PATRICOVA, es troba dins d'una àrea amb risc d'inundació geomorfològica. Segons la guia d'aplicació del PATRICOVA, en sòl urbà, correspon als ajuntaments analitzar, establir i comprovar el compliment dels condicionants que hagen d'establir-se.  
  
Els terrenys no es troben en cap espai natural integrat en la Xarxa Natura 2000. L'element protegit més pròxim és el paisatge protegit del Serpis, que es troba a 450 m de distància.  
El promotor ha presentat alternatives a la realització del projecte, però atés que aquest es desenvolupa en un polígon industrial complint els requisits de compatibilitat urbanística i que l'activitat està subjecta a legislació sectorial específica, es pot considerar que la ubicació respon a la disponibilitat d'una nau industrial adequada a les seues necessitats, amb un efecte sobre el medi ambient similar o menor a una altra alternativa, a excepció de l'alternativa zero.  
El proveïment d'aigua potable es realitzarà des de la xarxa de proveïment del polígon industrial. L'activitat comptarà amb subministrament elèctric des de la xarxa del polígon industrial en què s'emplaça. Les aigües residuals assimilables a domèstiques i les pluvials s'evacuaran per la xarxa de clavegueram.  
Tota l'activitat, a excepció de l'emmagatzematge de vehicles descontaminats, es realitza a l'interior i les instal·lacions i el procés estan dissenyats per a no interferir en l'entorn. D'acord amb el projecte, l'activitat no produeix emissions a l'atmosfera, ni gasos ni pólvores, a excepció dels gasos de fuita de vehicles impulsats amb motor tèrmic.  
  
La documentació tècnica disposa d'un apartat en el qual es justifica l'absència de sorolls i vibracions no admissibles.  
L'estudi d'impacte ambiental disposa d'un pla de vigilància ambiental destinat a comprovar l'eficàcia de les mesures establides i realment executades, detectar els possibles impactes no previstos i establir les mesures adequades per a compensar-los i eliminar-los i proporcionar els valors d'impacte aconseguit des dels previstos.  
  
Consideracions jurídiques  
Les instal·lacions per a tractament de vehicles al final de la vida útil estan subjectes a avaluació d'impacte ambiental ordinària, d'acord amb l'article 7.1 a de la Llei 21/2013, de 9 de desembre, en concordança amb l'annex I (grup 6.c.1) del Decret 162/1990, de 15 d'octubre, modificat pel Decret 32/2006, de 10 de març. L'expedient ha observat els tràmits establits en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en la resta de disposicions aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot el que s'ha exposat abans, a proposta del Servei d'Avaluació d'Impacte Ambiental i amb el vistiplau del subdirector general de Qualitat i Educació Ambiental, fent ús de les atribucions que exercisc, resolc:  
  
  
Primer  
Estimar acceptable, únicament als efectes ambientals i sense perjudici de l'obtenció prèvia de les autoritzacions sectorials que siguen aplicables, el Projecte de centre de tractament (descontaminació) de vehicles al final de la vida útil, promogut per Recycling Gandia, SL, al carrer Vernissa, 8 i 10, del terme municipal del Real de Gandia, sempre que aquesta es desenvolupe d'acord amb el que s'estableix en la legislació sectorial específica, l'estudi d'impacte ambiental, el projecte tècnic, i la resta de documentació que consta en l'expedient i de conformitat amb les condicions següents:  
1. Respecte a la llista definitiva de residus admissibles, quedarà limitada per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de l'eficàcia d'aquestes. La documentació haurà d'estar a la disposició de les autoritats competents.  
En els termes establits en l'article 43 de la Llei 21/2013, de 9 de desembre, aquesta declaració d'impacte ambiental perdrà la vigència i cessarà de produir els efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor haurà de notificar a l'òrgan ambiental el començament de les obres.  
  
Segon  
Segons el que s'estableix en l'article 41 de la Llei 21/2013, de 9 de desembre:  
a) Ordenar la publicació de la declaració d'impacte ambiental en el Diari Oficial de la Generalitat Valenciana, així com en la seu electrònica.  
b) Aquesta declaració d'impacte ambiental no serà objecte de recurs sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre en compte degudament, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 27 d'abril de 2023.- El director general de Qualitat i Educació Ambiental: Joan Piquer Huerga».